Serena (Pokémon)

 on fiktiivinen hahmo Nintendon ja Game Freakin Pokémon-sarjassa, joka esiteltiin vuoden 2013 videopeleissä "Pokémon X ja Y", yhtenä kahdesta pelattavasta hahmosta, jonka pelaaja voi valita pelin alussa. Serena on esiintynyt lukuisissa Pokémon-medioissa, mukaan lukien animessa ja mangassa.
Konsepti ja luominen.
Ken Sugimori ja Atsuko Nishida suunnittelivat hahmon Pokemonin kuudennen sukupolven videopeliversiota varten. Anime-ja elokuvaversion suunnitteli Toshihito Hirooka ja mangaversion Satoshi Yamamoto.
Esiintymiset.
Videopeli.
Serena esiintyy ensin "Pokemon X ja Y"-peleissä pelattavana hahmona, jos pelaaja niin haluaa, tai kilpailijana, jos pelaaja valitsee mieshahmon, Calemin.
Serena esiintyi myös Pokémon kouluttajana "Pokémon Masters EX" mobiilipelissä, jossa hän muodostaa synkronointiparin Fennekin ja sen evoluutioiden Braixen ja Delphox kanssa. Hän esiintyy myös Calemin rinnalla Pokémon kouluttaja-pokaalina "Super Smash Bros" pelisarjassa.
Anime-sarjassa.
Serena esiintyi ensimmäisen kerran "" jaksossa "Kalos, Where Dreams and Adventures Begin!". Tiedetään, että hän tunsi Ash Ketchumin jo silloin, kun he molemmat osallistuivat professori Oakin kesäleirille Pallet Townissa. Tuolloin Serena oli kaatunut ja loukannut jalkansa, ja Ash auttoi häntä tämän vamman kanssa. Saatuaan tietää, että Ash on Kalosin mantereenlla, Serena päättää lähteä kotoa tavatakseen hänet. Myöhemmin hän lyöttäytyy Ashin matkakumppaniksi. Koettuaan lukuisia tapahtumia, kuten professori Sycamoren kesäleirin, hän kuulee Shaunan Pokémon-esittelyistä ja päättää ryhtyä Pokémon-esiintyjäksi. Debyyttiesittelyssään kokemansa sydäntäsärkevän tappion jälkeen hän leikkaa hiuksensa ja alkaa käyttää uutta asua. Saatuaan kolme prinsessa-avainta hän kilpailee mestariluokassa Gloire Cityssä ja käy lopulta kamppailun Kalos-kuningatar Arian kanssa, jota hän ei onnistu voittamaan. Kun Kalos-liiga ja ryhmä Flare -kriisi päättyy, Serena pohtii omia tulevaisuuden suunnitelmiaan. Ashin rohkaisun jälkeen hän valmistautuu kilpailemaan Hoennissa järjestettävissä Pokémon-kilpailuissa. Ennen eroa hän antaa Ashille suukon ja tunnustaa pitkään piilossa pysyneet rakkauden tunteensa.
Serena palasi "" -sarjan 105. jaksoon, jossa hän rohkaisi Chloea esiintymään Lilycove Cityn Pokémon-kilpailussa sanomalla hänelle täsmälleen samat sanat, joita Ash sanoi Serenalle hänen matkansa aikana. Hän jakoi kilpailun voiton Lisian kanssa. Hänen Braixenistaan ​​on sittemmin kehittynyt Delphox. Juuri ennen kuin Ash, Chloe ja Goh lähtivät Vermillion Cityyn, hän tapasi hetken uudelleen Ashin kanssa, missä he molemmat jakoivat tavoitteensa toisilleen. Serena lupasi myös tukea Ashia World Coronation -sarjassa.
Mangassa.
Y tai Yvonne Gabena esiintyi "Pokémon Adventures" X &amp; Y -luvuissa päähenkilönä, jonka hahmo perustuu löyhästi Serenaan. Y on nuori Sky Trainer -harjoittelija, joka on päättänyt vastustaa itseensä kohdistuneita äitinsä jalanjälkien seuraajana Rhyhorn-kilpailuissa.
Serena esiintyi "Diancie and the Cocoon of Destruction" ja "Hoopa and Clash of Ages" -mangassa, näytellen samaa roolia kuin vastaavissa elokuvissa, joihin ne perustuivat.
Kuuluvuus.
Serena sai ristiriitaisen vastaanoton esiintymisestään "Pokémon X ja Y" videopeleissä. Laura Gray kirjoittaa "Screen Rant -"julkaisuussa, että "X:n ja Y:n" päähenkilöt pysyvät samanlaisina kuin edellisissä peleissä, eikä heidän syitänsä valita Pokémon-kouluttajan ura käsitellä. Tämä myös erottaa Serenan peli- ja animeversiot toisistaan ja tekee niistä kaksi erillistä hahmoa. Toisaalta "GameSpot" -verkkosivuilla Randolph Ramsay kirjoittaa, että "Pokemon X ja Y:n" päähenkilöt ovat mielenkiintoisia seurattavia.
Serena sai hyvän vastaanoton animemaisen ilmeensä vuoksi. "Comic Bookin" Megan Peters piti Serenaa kenties Ashin jopa parhaimpana kumppanina. Jo ensimmäisestä esiintymisestään lähtien Serena ei pelkästään ​​näytä hahmonsa kehitystä, vaan hänen siteensä ja ihastuksensa Ashiin polarisoi sarjan fanit Serenan vastustajiin ja kannattajiin. Fanien keskuudessa Serenan ja Ashin paritus tunnetaan nimellä "AmourShipping" tai "SatoSere", jonka myös The Pokémon Company henkilökunta on epäsuorasti tunnustanut. Serena on toistaiseksi ollut ainut Ashin naispuolinen matkakumppani, joka on suudellut tätä. Myöhemmin paljastettiin, että tarinan oli kirjoittanut "Pokémon X ja Y" -animeohjaaja Tetsuo Yajima tuottaja Shukichi Kandan kanssa. Koska Pokémon-animen pääkohdeyleisö on kuitenkin lapsia, suudelmakohtausta ei voida näyttää avoimesti ja se on tarkoituksella epäselvä, kun Serena jalat nostetaan ylös ennen kuin hän laskeutuu hitaasti alas liukuportaita, minkä jälkeen Pikachu, Clemont ja Bonnie näyttävät järkyttyneiltä. Fanit Japanissa ja Yhdysvalloissa tekivät online-vetomuksen toivoen, että Serena jatkaisi matkaansa Ash kanssa myös Alola alueella "Pokémon Sun and Moon" -sarjassa. Tämä ei kuitenkaan vaikuttanut tuottajan päätökseen. Netorabon Japanissa vuonna 2021 tekemässä kyselyssä Serena sijoittui ensimmäiseksi fanien suosikki Pokémon-animetyttöjen joukossa.
Toisaalta Serenan hahmon kuvaamista animessa pidetään liiallisena. "Sora Newsin" Scott Wilson kirjoitti, että oli outoa nähdä suudelma Serenan ja Ashin välillä, varsinkin kun Ash itse oli 'jumiutunut' 10-vuotiaaksi. Wilson koki kohtauksen vähän inhottavana. 
Jotkut animesarjan katsojat olivat pettyneitä, kun Serena palasi animeen "Pokémon Journeys" sarjassa. Serenan ja Ash hyvin lyhyen jälleennäkemisen ei katsottu täyttäneen yleisön odotuksia.